**Ұлы Отан Соғысындағы Жеңістің 75 жылдығына арналған**

**«Желбіре, Жеңіс жалауы!»республикалық байқауды**

**қашықтықтан өткізу ережесі**

**1. Жалпы ережелер**

1. Жалпы орта, қосымша, кәсіптік және техникалық білім беру ұйымдарының білім алушылары арасында «Желбіре, Жеңіс жалауы!» Ұлы Отан Соғысындағы Жеңістің 75 жылдығына арналған республикалық байқауды (бұдан әрі – Байқау) қашықтықтан өткізу ережелері оның мақсатын, міндеттерін және тәртібін анықтайды.

2. Мақсаты: өскелең ұрпақта Отанының тарихына құрметпен қарау арқылы патриоттық сезімді тәрбиелеу.

Міндеттері:

1) Ұлы Отан соғысы және оның батырларын мәңгі есте қалдыру;

2) білім алушыларды қазіргі қоғамның тарихи мұрасына құрметпен қарауға тәрбиелеу;

3) рухани құндылықтар мен адамгершілік-эстетикалық өмір қағидаларын тәрбиелеу;

4) мейірімділікке, әділеттілікке, гуманизмге және басқа да оң әмбебап адамдық қасиеттерге тәрбиелеу.

3. Байқауды Қазақстан Республикасы Білім және ғылым министрлігінің Республикалық қосымша білім беру оқу-әдістемелік орталығы өткізеді.

4. Байқауды ұйымдастырушылар қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

5. Байқау жұмыстары **2020 жылғы 20 сәуірге дейін**[**kzecology@mail.ru**](mailto:kzecology@mail.ru)электронды поштасы арқылықабылданады.

**2020 жылғы 20 сәуірден кейін** түскен байқау материалдары, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломдары, жеңімпаздардың жетекшілеріне алғыс хаттар, қатысушылардың сертификаттары **2020 жылғы 06мамырда www.ziyatker.org** сайтында орналастырылады.

6. Байқауға келіп түскен жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы.

7. Байқауға қатысу үшін [**kzecology@mail.ru**](mailto:kzecology@mail.ru)электронды поштасына 1-қосымшаға сәйкес өтінімді және байқауға қатысатын жұмысты жіберу қажет.

**3. Байқау талаптары**

8. Байқауға жалпы орта, қосымша, кәсіптік және техникалық білім беру ұйымдарының 7-17 жастағы білім алушылар келесі жас санаттары бойынша қатыса алады:

7-10 жастағы кіші санат;

11-14 жастағы орта санат;

15-17 жастағы жоғары санат.

9. Байқау келесі номинациялар бойынша өткізіледі.

**1)Өлкетану зерттеу жұмыстарының байқауы.**

**«Туған жер өз батырларын есте сақтайды»** - жергілікті өлкетану материалындағы әскери тарих оқиғаларын зерттеу.

Зерттеу жұмыстарын ресімдеуге және орындауға қойылатын талаптар.

*титул парағы;*

*кіріспе бөлімінде* нақты мақсаты пен міндеттері мазмұндалып, зерттеудің өзектілігі және жұмыстың тәжірибелік маңыздылығы негізделеді;

*негізгі бөлімде* теориялық негіз бен тәжірибелік зерттеудің қорытындысы, барлық сандық, деректі мағлұматтар және оларды өңдеу қорытындыларын талдау; қойылған міндеттерді шешу әдістерінің сипаттамасы;

*зерттеу нәтижесі,* барлық дұрыс мәліметтері мен өңдеудің қорытынды талдауы;

*қорытынды*.

Жұмыс Word форматында жазылады, қаріпі Times New Roman 14, бірыңғай жоларалық интервал, мәтінді түзету – беттің ені бойынша, жақтаулары: сол жағынан – 2,5 см, оң жағы, жоғарғы және төменгі жағы – 1,5 см. Дәйексөздер, басқалардың ойлары қолданылса, оларға сілтемелер берілуі тиіс. Жұмыстың көлемі А4 пішіміндегі 4 беттен аспауы тиіс.

Байқау жұмыстарын бағалау өлшемдері:

ұсынылған тақырыптың жаңашылдығы мен өзектілігі;

ұсынылған жоба мазмұныныңқолжетімділігі мен көркемділігі;

таңдалған тақырыпты анықтау тереңділігі;

техникалық жарамдылығы.

**2) Эссе байқауы:**

«Менің ... (атам, арғы атам, туысым, көршім, қала және ауыл тұрғыны және т. б.) – майдангер!»;

«Бәрі де майдан үшін, бәрі де жеңіс үшін»;

«Халық қаһармандары - ел батырлары»;

«Естеліктің шегі болмайды...».

Байқауға ұсынылатын эссе мазмұны мен ресімдеуге қойылатын келесі талаптарға сәйкес болуы қажет:

- эссе өз бетімен орындалуы тиіс;

- эссенің мазмұны байқау тақырыбын ашуы тиіс;

- негізгі бөлімі, қорытындысы мен ұсыныстары ерекше болуы қажет;

- ұсынылатын байқау жұмысы бұрын еш жерде жарияланбаған болуы тиіс.

Жұмыс Word форматында жазылады, қаріпі Times New Roman 14, бірыңғай жоларалық интервал, мәтінді түзету – беттің ені бойынша, жақтаулары: сол жағынан – 2,5 см, оң жағы, жоғарғы және төменгі жағы – 1,5 см. Жұмыстың көлемі А4 пішіміндегі 1 беттен аспауы тиіс.

**3) «Сахналық ән қойылымы» -** байқауға әскери-тақырыптық ән қойылымдарының бейнематериалдары қабылданады.

Бейнематериал AVI, MPEG форматында жоғары сапалы дыбыста болуы тиіс. Байқау жұмысының ұзақтығы - 3 минут. Байқауға <http://www.youtube.com> каналында орналастырылған бейнематериалға сілтеме қабылданады.

**4) «Ешкім де, ештеңе де ұмытылмайды» -** байқауға кез-келген материалда (ватман, қартон, кенеп және т.б.) және түрлі сурет салу техникаларында (майлы бояулар, акварель, гуашь, түрлі-түсті қарындаштар және т.б.) орындалған жұмыстар фотосуретке түсіріліп, JPEG форматында электронды түрде жіберіледі. Жұмыс кезеңдері түсірілген кемінде 4 сурет жіберілуі тиіс.

10. Байқау жұмыстарын бағалау өлшемдері:

байқаудың тақырыбына және номинациясына сәйкестігі;

тақырыптың толық ашылуы және сонылығы;

жаңашылдығы, өзектілігі, тартымдылығы;

орындау сапасы және технологиясы;

материалдардың көркемдік және техникалық сапасы.

11. Байқауда бір қатысушы бір немесе бірнеше номинацияға қатыса алады. Әр номинацияға әр қатысушыдан бір ғана жұмыс қабылданады.

12. Интернет желісінен алынған және өзге авторлардың материалдарын қолдануға тыйым салынады. Байқау жұмыстары бұрын ешқандай интернет желісінде жарияланбаған болуы тиіс.

**4. Байқаудың қорытындысын шығару және жеңімпаздарды марапаттау**

13. Байқау қорытындысы бойынша әділқазы мүшелері байқау жеңімпаздарын анықтайды.

14. Байқау жеңімпаздары І, ІІ, ІІІ дәрежедегі дипломдармен, жеңімпаздардың жетекшілері алғыс хаттармен марапатталады. Орынға ілікпеген қатысушыларға сертификаттар беріледі. Дипломдардың, алғыс хаттардың және сертификаттардың электронды нұсқалары **www.ziyatker.org**сайтында мына сілтеме <https://www.ziyatker.org/25>бойынша автоматты түрде жүктеу мүмкіндігімен орналастырылады.

Анықтама телефондары: 8(7172)64 27 24 («Желбіре, Жеңіс жалауы!» байқауы).

Қосымша

Байқауға қатысу үшін келесі берілген үлгіге сәйкес кестені толтырып жіберу қажет:

|  |  |  |  |  |  |  |
| --- | --- | --- | --- | --- | --- | --- |
| Қатысушы  ның аты-жөні | Қатысушының  жасы | Облысы, қала, аудан, ауыл | Білім беру ұйымының аталуы | Байқаудың, номинацияның, жұмыстың аталуы | Жетекшісінің аты-жөні | Байланыс құралдары (ұялы телефоны, электронды поштасы) |
| 1 | 2 | 3 | 4 | 5 | 6 | 7 |
|  |  |  |  |  |  |  |